Ńdɔ Filísta bə́ ngádúgān fə sɔ́ mǎn yaman ai ndoŋ ésə. 14Dávid[8] a bǎd kə á mvīgí ábə Zambá. Zambá a yalán nyé nâ: “Tə wabɛ́d kə́ watsídan bɔ́: kilígán bɔ̄ á mvús, mǎn ńtíé ai bɔ́, abǒg te wâyi bɔ́ kə á nyɔ́l á bīlé bí balasam á yād. 15Ǹnyie anə́ wāyi wóg édǔŋ məkǒl á bīlé bí balasam á yób, abǒg tē ó tsag bɔ́, amú Zambá[9] a yi wa kwí ósū nə́ a yíd ńkunda bítá Fīlísta.” 16Ńdɔ̄ Dávid a ngábɔ anə́ Zāmbá á ngābéndē nyé, ńdɔ bə́ ngáyíd ńkunda bítá Fīlísta a tíege á Gabaon a kələ kwí á Gɛzɛr. 17Dzwé Dávid á ngáwúm á fɔ̄ɔ̄ ai ǹnam ósə, ńdɔ̄ fə Ǹtondôbə a ngábɔ̄ nâ məyɔŋ mə́sə̄ mə́ mbádā nyé.